Diari Oficial de la Generalitat Valenciana


Sumari del DOGV 9291, del 04-03-2022 (2022/1631)

RESOLUCIÓ de 24 de febrer de 2022, de la Conselleria d'Educació, Cultura i Esport, per la qual es requalifica el Museu Municipal d'Arqueologia i Etnologia de Bejís per la de Col·lecció Museogràfica Municipal Permanent de Bejís, com a col·lecció museogràfica permanent de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1631


Data del document
:   24-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Bejís
    * museu

RESOLUCIÓ de 24 de febrer de 2022, de la Conselleria d'Educació, Cultura i Esport, per la qual es requalifica el Museu Municipal d'Arqueologia i Etnologia de Bejís per la de Col·lecció Museogràfica Municipal Permanent de Bejís, com a col·lecció museogràfica permanent de la Comunitat Valenciana. [2022/1631]  
Antecedents de fet  
Vist que el Servei Territorial de Castelló remet informe favorable del tècnic inspector de Patrimoni Moble, expedient CS-612/2018, sobre requalificació sol·licitada per l'Ajuntament de Bejís, per al Museu Municipal d'Arqueologia i Etnologia de Bejís per la de Col·lecció Museogràfica Municipal Permanent de Bejís.  
Vist que el museu esmentat es va reconéixer per la Resolució de 6 de novembre de 2000, del conseller de Cultura i Educació, publicada en el DOGV núm. 3879, de 16 de novembre de 2000, i fou integrat en el Sistema Valencià de Museus.  
  
Fonaments de dret  
Primer. Resulta d'aplicació l'article 69, 70 i 71 de la Llei 4/1998, d'11 de juny, del patrimoni cultural valencià, que estableix la figura jurídica de col·lecció museogràfica permanent, la seua integració en el Sistema Valencià de Museus, així com la creació i reconeixement de museus i col·leccions museogràfiques.  
Segon. La sol·licitud presentada correspon a l'estipulat en els articles 5, 6 i 7.2 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana, del patrimoni cultural valencià.  
Tercer. El conseller d'Educació, Cultura i Esport resulta competent per a resoldre el present expedient en virtut del que disposa la Llei 4/1998, d'11 de juny, del patrimoni cultural valencià; l'article 9 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana, i el Reglament orgànic i funcional de la Conselleria d'Educació, Cultura, i Esport, aprovat pel Decret 173/2020, de 30 d'octubre, del Consell de la Generalitat.  
  
En virtut de tot el que s'ha exposat i a proposta de la Direcció General de Cultura i Patrimoni, resolc:  
  
Primer  
Requalificar el Museu Municipal d'Arqueologia i Etnologia de Bejís per la de Col·lecció Museogràfica Municipal Permanent de Bejís, com a col·lecció museogràfica permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, que queda integrada en el Sistema Valencià de Museus.  
  
Segon  
Aquesta resolució deixa sense efecte el reconeixement del Museu Municipal d'Arqueologia i Etnologia de Bejís, reconegut com a museu per Resolució de 6 de novembre de 2000, del conseller de Cultura i Educació, DOGV núm. 3879, de 16 de novembre de 2000.  
  
Tercer  
Publicar la present resolució en el DOGV.  
  
Quart  
Segons el que disposa l'article 13 de l'ordre esmentada, la Conselleria d'Educació, Cultura i Esport podrà anul·lar el present reconeixement de la col·lecció museogràfica permanent si es deixen de complir alguns dels requisits exigits en l'ordre.  
  
Contra aquesta resolució, que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport, en el termini d'un mes comptador des de l'endemà de la publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de febrer de 2022.- El conseller d'Educació, Cultura i Esport: Vicent Marzà i Ibáñez.